Patrone SmK er et 7.92×57mm (8×57mm IS) panserbrydende projektil, som har en kerne af værktøjsstål og var designet til at blive afskudt fra en almindelig Mauser riffel. Den blev anvendt af tysk infanteri mod de første britiske kampvogne under 1. Verdenskrig. Patrone SmK havde en 33% sandsynlighed for at gennembryde panser på 12-13 mm tykkelse på en afstand af op til 100 meter. Patrone SmK blev anvendt i slaget ved Messines i juni 1917, som var første gang briterne indsatte Mark IV kampvognen, som havde tykkere panser og stod imod.